Eelnõu

NARVA LINNAVOLIKOGU

OTSUS

# Narvas

**Narva Linnavolikogu 26.01.2023 otsuse nr 4 „Projekti „****Hahni trepi rekonstrueerimine, Samm-sammult“** **teostaja määramine ning oma- ja sildfinantseeringu kinnitamine“ muutmine**

1. **ASJAOLUD JA MENETLUSE KÄIK**

Narva Linnavolikogu 26.01.2023 otsusega nr 4 kinnitati projekti „Hahni trepi rekonstrueerimine, Samm-sammult“ (edaspidi projekt) Narva linna poolse oma- ja sildfinantseerimise ning määrati projekti teostajaks Narva Linna Arenduse ja Ökonoomika Amet.

Projekti otseseks eesmärgiks on ajaloopärandi objekti, Hahni trepi, mis ühendab alumise ja ülemise promenaadi, rekonstrueerimine. Projekti eeldatav eelarve moodustas kuni 400 000 EUR, millest Eesti EL välispiiri programmi poolne finantseering on kuni 300 000 EUR ja Narva linna omafinantseering moodustab kuni 100 000 EUR ehk 25% projekti eelarvest. Projekti elluviimise periood on juunist - detsembrini 2023, projekti tähtaja pikendamise võimalus puudub.

Hetkel teostatakse Narva Hahni trepi rekonstrueerimise ehitustöid projekti raames ehitusettevõttega Vant AS sõlmitud hankelepingu raames. Lisaks on sõlmitud ehitustöödega kaasnevad lepingud (sh omanikujärelevalve, ehitusjuhtimise jm abiteeenustele). Rekonstrueerimistööde käigus on avastatud Hahni trepialuse bastioni seina tugev varisemise oht, mida tuleb likvideerida. Tegemist on ettenägematu asjaoluga, mida hanke avaldamise hetkel ei olnud võimalik tuvastada. Ehitustöövõtja hindab kahjustuse ulatust ca 100 m2-ni, see täpsustub tööde käigus. Varisemisohu likvideerimisega kaasnevad lisatööd müüritise ümberladumise näol summas kuni 60 000 euroni (käibemaksuga), mis on projekti raames mitteabikõlbulik kulu.

Ettenägematu varisemisohtliku olukorra likvideerimiseks on vaja suurendada projekti Narva linna poolset omafinantseeringut **60 000** euro võrra.

**2. ÕIGUSLIKUD ALUSED**

2.1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine ning piirmäära kehtestamine rahavoogude juhtimiseks võetavale laenule.

2.2 Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.

2.3. Haldusmenetluse seaduse (HMS) § 64 lõike 1 alusel kohaldatakse haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

2.4. HMS § 68 lõike 2 sätestab, et haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

**3. OTSUS**

Muuta Narva Linnavolikogu 26.01.2023 otsuse nr 4 „Projekti „Hahni trepi rekonstrueerimine, Samm-sammult“ teostaja määramine ning oma- ja sildfinantseeringu kinnitamine“ punkt 3.3 ja 3.5 ja sõnastada need järgmiselt:

„3.3. Kinnitada projekti “Hahni trepi rekonstrueerimine, Samm-sammult“ omafinantseering 2023. aastal summas kuni 160 000 eurot.“

„3.5. Lubada Narva Linnavalitsusel võtta laenu 2023. aastal punktis 3.3 nimetatud omafinantseeringu katmiseks kuni 160 000 eurot ning punktis 3.4 nimetatud sildfinantseeringu katmiseks kuni 120 000 eurot.“

**4. RAKENDUSSÄTTED**

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Irina Janovitš

Linnavolikogu esimees